2020. gada 25. februārī Noteikumi Nr. 112

Rīgā (prot. Nr. 8 12. §)

**Grozījumi Ministru kabineta 2010. gada 2. februāra noteikumos Nr. 103 "Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība"**

Izdoti saskaņā ar Ceļu satiksmes likuma

22. panta otro daļu un 25. panta ceturto daļu

un [Autopārvadājumu likuma](https://likumi.lv/ta/id/36720-autoparvadajumu-likums) [6.1 panta](https://likumi.lv/ta/id/36720-autoparvadajumu-likums#p6.1)

trešo daļu un [30.1 panta](https://likumi.lv/ta/id/36720-autoparvadajumu-likums#p30.1) trešo daļu

Izdarīt Ministru kabineta 2010. gada 2. februāra noteikumos Nr. 103 "Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība" (Latvijas Vēstnesis, 2010, 25. nr.; 2011, 79. nr.; 2012, 72. nr.; 2013, 244. nr.; 2014, 204. nr.; 2016, 9., 220. nr.; 2018, 137. nr.; 2019, 58. nr.) šādus grozījumus:

1. Svītrot norādē, uz kāda likuma pamata noteikumi izdoti, vārdus un skaitļus "likuma "[Par reglamentētajām profesijām un profesionālās kvalifikācijas atzīšanu](https://likumi.lv/ta/id/26021-par-reglamentetajam-profesijam-un-profesionalas-kvalifikacijas-atzisanu)" [18. panta](https://likumi.lv/ta/id/26021-par-reglamentetajam-profesijam-un-profesionalas-kvalifikacijas-atzisanu#p18) pirmās daļas 1. punktu".

2. Aizstāt noteikumu tekstā vārdus "CSDD nodaļa" (attiecīgā skaitlī un locījumā) ar vārdiem "CSDD klientu apkalpošanas centrs" (attiecīgā skaitlī un locījumā).

3. Svītrot 1.1. apakšpunktu.

4. Aizstāt 7. punkta otrajā teikumā vārdus "datordrukas iekārtu, izdrukājot" ar vārdiem "lāzergravēšanas iekārtu, iegravējot".

5. Izteikt 9.1 punktu šādā redakcijā:

"9.1 Kartes derīguma termiņš ir pieci gadi, skaitot no šo noteikumu [71. punktā](https://likumi.lv/ta/id/205042#p71) minētā vadīšanas eksāmena nokārtošanas vai šo noteikumu 79. punktā minētā periodiskās apmācības kursa pabeigšanas, izņemot šo noteikumu [78.1punktā](https://likumi.lv/ta/id/205042#p78) minētos gadījumus."

6. Izteikt 52.2. apakšpunkta ievaddaļu šādā redakcijā:

"52.2. figūru izpilde, ievērojot, ka katras figūras izpildei ir ne vairāk kā divi mēģinājumi:"

 7. Papildināt noteikumus ar 56.1 punktu šādā redakcijā:

"56.1 Inspektoram ir tiesības pārtraukt un neturpināt vadīšanas eksāmenu, ja pretendents:

56.11. nespēj kontrolēt transportlīdzekli, izpildot šo noteikumu 52.2. apakšpunktā minētās figūras;

56.12. ar savu rīcību rada satiksmei bīstamu situāciju;

56.13. zaudē kontroli pār transportlīdzekli."

8. Aizstāt 78.1 punkta pirmajā teikumā vārdus "derīguma termiņa beigām" ar vārdu "maiņas".

9. Papildināt 1. pielikumu ar 8.8.1, 8.8.2, 8.8.3, 8.8.4, 8.8.5, 8.8.6, 8.8.7, 8.8.8 un 8.8.9 apakšpunktu šādā redakcijā:

"8.8.1 ierobežojuma kods, kas nosaka, ka transportlīdzekļa vadītājam atļauts braukt tikai diennakts gaišajā laikā (laikposmā no rīta krēslas izzušanas līdz vakara krēslas iestāšanās brīdim) (61);

8.8.2 ierobežojuma kods, kas nosaka, ka transportlīdzekļa vadītājam atļauts braukt tikai noteiktā rādiusā (km) ap tā dzīvesvietu vai tikai noteiktā pilsētā vai reģionā (62);

8.8.3 ierobežojuma kods, kas nosaka, ka transportlīdzekļa vadītājam aizliegts braukt ar pasažieriem (63);

8.8.4 ierobežojuma kods, kas nosaka, ka transportlīdzekļa vadītāja braukšanas ātrums nedrīkst pārsniegt noteiktu lielumu (km/h) (64);

8.8.5 ierobežojuma kods, kas nosaka, ka transportlīdzekļa vadītājam atļauts braukt tikai kopā ar personu, kurai ir tās pašas kategorijas vadītāja apliecība (65);

8.8.6 ierobežojuma kods, kas nosaka, ka transportlīdzekļa vadītājam aizliegts vilkt piekabi (66);

8.8.7 ierobežojuma kods, kas nosaka, ka transportlīdzekļa vadītājam aizliegts braukt pa automaģistrālēm (67);

8.8.8 ierobežojuma kods, kas nosaka, ka transportlīdzekļa vadītājam aizliegts lietot alkoholiskos dzērienus un aizliegts vadīt transportlīdzekli, ja alkohola koncentrācija asinīs pārsniedz 0,0 promiles (68);

8.8.9 ierobežojuma kods, kas nosaka, ka transportlīdzekļa vadītājam atļauts vadīt tikai tādus transportlīdzekļus, kas aprīkoti ar alkometrisku autobloķētāju saskaņā ar standartu LVS EN 50436-1:2014 "Alkometriski autobloķētāji. Testēšanas metodes un veiktspējas prasības. 1. daļa: Tehniskie līdzekļi profilakses darbam ar iereibušiem autovadītājiem" (69);".

Ministru prezidents A. K. Kariņš

Satiksmes ministrs T. Linkaits